CELEX: 32009R0548
Language: da
Date: 2009-06-24 00:00:00
Title: Kommissionens forordning (EF) nr. 548/2009 af 24. juni 2009 om ændring af forordning (EF) nr. 760/2008 om gennemførelsesbestemmelser til Rådets forordning (EF) nr. 1234/2007 for så vidt angår tilladelse til at anvende kasein og kaseinater i fremstillingen af ost

25.6.2009   
            
            
               DA
            
            
               Den Europæiske Unions Tidende
            
            
               L 162/3
            
         
      KOMMISSIONENS FORORDNING (EF) Nr. 548/2009
   af 24. juni 2009
   om ændring af forordning (EF) nr. 760/2008 om gennemførelsesbestemmelser til Rådets forordning (EF) nr. 1234/2007 for så vidt angår tilladelse til at anvende kasein og kaseinater i fremstillingen af ost
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 121, litra i), sammenholdt med artikel 4, og
   ud fra følgende betragtninger:
   
               (1)
            
            
               Artikel 100 i forordning (EF) nr. 1234/2007 som ændret ved Rådets forordning (EF) nr. 72/2009 af 19. januar 2009 om ændringer af den fælles landbrugspolitik ved ændring af forordning (EF) nr. 247/2006, (EF) nr. 320/2006, (EF) nr. 1405/2006, (EF) nr. 1234/2007, (EF) nr. 3/2008 og (EF) nr. 479/2008 samt om ophævelse af forordning (EØF) nr. 1883/78, (EØF) nr. 1254/89, (EØF) nr. 2247/89, (EØF) nr. 2055/93, (EF) nr. 1868/94, (EF) nr. 2596/97, (EF) nr. 1182/2005 og (EF) nr. 315/2007 (2) giver mulighed for at yde støtte til skummetmælk, der forarbejdes til kasein eller kaseinater.
            
         
               (2)
            
            
               Som følge af ændringen af artikel 119 i forordning (EF) nr. 1234/2007 ved forordning (EF) nr. 72/2009 er en forudgående tilladelse ikke længere nødvendig for anvendelsen af kasein og kaseinater til fremstilling af ost, medmindre der ydes støtte i henhold til artikel 100 i forordning (EF) nr. 1234/2007, og Kommissionen beslutter at gøre anvendelsen af kasein og kaseinater til fremstilling af ost betinget af nævnte tilladelse.
            
         
               (3)
            
            
               Når støtten til EF-produceret skummetmælk, der forarbejdes til kasein eller kaseinater, er fastsat i henhold til artikel 100 i forordning (EF) nr. 1234/2007, bør gennemførelsesbestemmelserne for udstedelsen af sådanne tilladelser overholdes.
            
         
               (4)
            
            
               Kommissionens forordning (EF) nr. 760/2008 (3) har fastsat bestemmelser vedrørende de forudgående tilladelser til anvendelse af kasein og kaseinater, der skulle udstedes i henhold til artikel 119, inden denne artikel blev ændret ved forordning (EF) nr. 72/2009. På baggrund af den nuværende situation, hvor støtten er fastsat til nul, og det ikke længere er nødvendigt med en forudgående tilladelse, bør anvendelsesområdet for forordning (EF) nr. 760/2008 ændres for at fastsætte betingelserne for, hvornår disse bestemmelser finder anvendelse.
            
         
               (5)
            
            
               Forordning (EF) nr. 760/2008 bør ændres i overensstemmelse hermed.
            
         
               (6)
            
            
               Den foreslåede ændring bør anvendes fra den 1. juli 2009, der er datoen for anvendelsen af de relevante ændringer, der er indført ved forordning (EF) nr. 72/2009.
            
         
               (7)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         UDSTEDT FØLGENDE FORORDNING:
   Artikel 1
   Artikel 1, stk. 1, i forordning (EF) nr. 760/2008 affattes således:
   
      »1.   Denne forordning fastsætter bestemmelserne for udstedelse af tilladelser til anvendelse af kasein og kaseinater til fremstilling af ost, når:
      
                  a)
               
               
                  der er fastsat en støtte i henhold til artikel 100 i forordning (EF) nr. 1234/2007, og
               
            
                  b)
               
               
                  en sådan anvendelse anses for nødvendig til fremstilling af ost, jf. artikel 119 i nævnte forordning.
               
            Tilladelserne udstedes for 12 måneder på anmodning af den pågældende virksomhed, forudsat at virksomheden forudgående skriftligt har forpligtet sig til at acceptere og overholde bestemmelserne i artikel 3 i nærværende forordning.«
   
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. juli 2009.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. juni 2009.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EUT L 30 af 31.1.2009, s. 1.
   
      (3)  EUT L 205 af 1.8.2008, s. 22.